Diari Oficial de la Generalitat Valenciana


Sumari del DOGV 6004, del 30-04-2009 (2009/4528)

Aprovació definitiva del pla acústic municipal.
-----------------------------------------------

### Dades del document

Número de DOGV
:   6004

Data del DOGV
:   30-04-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/4528


Data del document
:   22-04-2009

Organisme emissor
:   Ajuntament de Petrer

Tipus de document
:   Informació Pública

Descriptors 

:   * Petrer
    * pla d'urbanisme
    * contaminació acústica
    * administració local

Aprovació definitiva del pla acústic municipal. [2009/4528]  
El ple de l'Ajuntament, en la sessió ordinària celebrada el dia 26 de febrer de 2009, va adoptar l'acord següent:  
«3. Aprovació definitiva del pla acústic municipal. El secretari general de la corporació, per ordre de la Presidència, dóna compte de la proposta de la Regidoria de Medi Ambient en què s'expressa que la Llei 7/2002, de 3 de desembre, de Protecció contra la Contaminació Acústica, establix en l'article 22.1 que "Els municipis de més de 20.000 habitants elaboraran els seus respectius plans acústics, els quals tindran en compte tot el terme municipal".  
L'objecte d'este pla és la identificació de les àrees acústiques existents en el municipi en funció de l'ús que sobre estes existisca o estiga previst i les seues condicions acústiques, així com l'adopció de mesures que permeten la progressiva reducció dels seus nivells sonors per a situar-los per davall dels previstos en la present llei.  
En el marc d'esta normativa, s'ha elaborat el Pla Acústic Municipal del Municipi de Petrer, el qual consta d'un mapa acústic i d'un programa d'actuació subscrit per un tècnic competent.  
El projecte de pla acústic municipal ha sigut sotmés a tràmit d'informació pública pel termini d'un mes, i s'ha donat audiència també a les associacions veïnals interessades. Així mateix, s'ha sol·licitat un informe a les administracions que pogueren resultar afectades.  
Finalment, la Conselleria de Medi Ambient, Aigua, Urbanisme i Habitatge, a la qual corresponen les competències en matèria de medi ambient, com a últim tràmit previ a la seua aprovació, ha emés un informe vinculant sobre el Pla, i ha establit com a conclusió que "El contingut del projecte del pla acústic municipal presentat per l'Ajuntament de Petrer s'adequa a l'establit en la Llei 7/2002, de 3 de desembre, de la Generalitat Valenciana, de Protecció contra la Contaminació Acústica, i al Decret 104/2006, de 14 de juliol, del Consell, de planificació i gestió en matèria de contaminació acústica.  
Finalment, cal recordar que, d'acord amb l'article 16 del Decret 104/2006, el pla acústic municipal haurà de revisar-se i aprovar-se, almenys, cada cinc anys".  
Atés que l'article 24.4 indica que l'aprovació del pla acústic correspondrà al Ple de l'Ajuntament, basant-se en tot el que antecedix i vist el dictamen favorable de la Comissió Informativa d'Urbanisme, després de l'explicació de la regidora delegada de Medi Ambient, Mª José Villaplana Colomer, en els termes de la proposta, s'obri el debat i, com que no es produïxen intervencions, l'alcalde sotmet este assumpte a votació i la corporació municipal, per unanimitat, acorda:  
Primer. Aprovar definitivament el pla acústic municipal.   
Segon. Publicar este acord d'aprovació en el Butlletí Oficial de la Província d'Alacant i el Diari Oficial de la Comunitat Valenciana, el qual entrarà en vigor l'endemà de la seua publicació».  
La qual cosa es fa pública per a coneixement general.  
Petrer, 22 d'abril de 2009.- L'alcalde: Pascual Díaz Amat.